ঢাকা, ২৭ জুন (শীর্ষ নিউজ ডটকম): রাজধানীতে গোপন সংবাদের ভিত্তিতে ভ্রাম্যমাণ আদালত অভিযান  চালিয়ে ৮ ব্যক্তিকে গ্রেফতারের পর ৯ লাখ টাকা জরিমানা করেছে। বিএসটিআইয়ের অনুমোদন ব্যতীত ও অস্বাস্থ্যকর পরিবেশে মানহীন খাদ্যদ্রব্য তৈরির অভিযোগে তাদের এ শাস্তি প্রদান করা হয়। আজ সোমবার সকাল ১০টা থেকে বিকেল ৩টা পর্যন্ত রu200c্যাব সদর দফতরের নির্বাহি ম্যাজিস্ট্রেট এএইচএম আনোয়ার পাশা এবং রu200c্যাব-৩ সিপিসি-২র কোম্পানি অধিনায়ক লে. কমান্ডার মোহাম্মদ জাররার হোসেন খান ও এএসপি মো. কুদরত-ই-খুদার যৌথ নেতৃত্বে এ অভিযান চালানো হয়।  জানা গেছে, যাত্রাবাড়ীর মাতুয়াইল এলাকার এনএসটি ডায়মন্ড ফুড প্রোডাক্টসে অভিযান চালিয়ে ওই  প্রতিষ্ঠানের মালিক মো. জসীম উদ্দিন (৪৫) ও হিসাবরক্ষক মো. জসীম উদ্দিন ভূঁইয়াকে (৪২) গ্রেফতার করে ৩ লাখ টাকা জরিমানা অনাদায়ে ৩ মাসের কারাদণ্ড প্রদান করে।  পরবর্তীতে কদমতলীর রায়েরবাগের খানকা শরিফ রোডে অবস্থিত ইয়োকো ফুড এন্ড এ্যাগ্রো লিমিটেডে ভ্রাম্যমাণ আদালত অভিযান চালায়। ওই প্রতিষ্ঠানের ম্যানেজার মো. জাহাঙ্গীর আলম (২৯), মো. ফরিদ আহম্মেদ (৪০) ও মো. লাভলু রহমানকে (২০) গ্রেফতার করে ৩ লাখ টাকা জরিমানা অনাদায়ে ৩ মাসের কারাদণ্ড প্রদান করে।  এরপর শ্যামপুরের পূর্ব দনিয়ার জনতাবাগে অবস্থিত কোহিনুর ফুড  প্রোডাক্টসে অভিযান চালিয়ে ওই প্রতিষ্ঠানে মো. আব্দুর রব (৬০), আব্দুর রহিম (২৮) ও মো. জসীম উদ্দিনকে (২২) গ্রেফতার করে ৩ লাখ টাকা জরিমানা ও অনাদায়ে ৩ মাসে কারাদণ্ড প্রদান করে ভ্রাম্যামাণ আদালত।  (শীর্ষ নিউজ ডটকম/ এইচআর/ এস/এআইকে/ ২১.১৯ঘ.)